આ સાંભળી નાથ ભક્ત સૂતા સૂતા બોલ્યા જે, “ભાઇઓ તમે તો અંધારી રાતમાં ઘરમાં આંટા માર્યા પણ હું તો ધોળે દહાડે ઘરમાં આંટા મારું છું, તોય મારા હાથમાં કશું નથી આવતું તો તમારા હાથમાં શું આવે ? આવી આર્થિક પરિસ્થિતિમાંય શ્રીજી મહારાજ પ્રત્યે નિષ્ઠા, ભક્તિ રંજ માત્ર ઓછી નહોતા થવા દેતા. કારણ કે, એમની પાસે આલોકનું ધન નહોતું પણ સંતોષરૂપી મોટું ધન હતું. જે ધન આવવાથી સર્વે ધન ધૂળ સમાન લાગે છે. ગોધન, ગજધન, વાજીધન અૌર રતનધન ખાન; જો આવે સંતોષધન, સબ ધન ધૂલ સમાન.